
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO PAKEISTI ŽEMĖS SKLYPO IŠRADĖJŲ G. 18, ŠIAULIŲ MIESTE,
2008 M. LIEPOS 30 D. VALSTYBINĖS ŽEMĖS NUOMOS SUTARTĮ NR. N29/08-0064

2025 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 44 punktu, 49.4 papunkčiu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į uždarosios akcinės bendrovės „Šiaulių gilija“ 2025-04-29 prašymą (registracijos DVS „Avilys“ Nr. G-3561), į tai, kad 2024 m. gruodžio 31 d. pirkimo–pardavimo sutartimi (notarinio registro Nr. 9441) buvo perleista patalpa, kuriai eksploatuoti buvo išnuomota žemės sklypo dalis, Šiaulių miesto savivaldybės taryba nusprendžia:
Pritarti, kad būtų pakeistas Šiaulių miesto savivaldybės ir uždarosios akcinės bendrovės „Šiaulių gilija“ 2008 m. liepos 30 d. valstybinės žemės nuomos sutartimi Nr. N29/08-0064 (toliau – Sutartis) nuomojamo žemės sklypo dalies plotas iš 0,5246 ha į 0,1476 ha bendrai naudojamame 0,6565 ha ploto žemės sklype (kadastro Nr.  2901/0023:902, unikalus Nr. 4400-1591-2537) Išradėjų g. 18, Šiaulių mieste, pagal susitarimo dėl Sutarties pakeitimo projekte (pridedama) įrašytas sąlygas.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

